आज देशद्रोहियों की जिस प्रकार हिम्मत बढ़ गई है, उससे ऐसा लगता है कि भविष्य में देशभक्ति की बात करना साम्प्रदायिक कहलाएगा। जैसा कि अब हिन्दू धर्म का नाम लेना साम्प्रदायिक हो गया है। वोटों के लालच में राजनैतिक पार्टियों ने जरूरत से ज्यादा आजादी का गलत इस्तेमाल करना आरम्भ कर दिया है, जो अब एक अराजकता का रूप लेने लगा है। देश का दुर्भाग्य देखिये, कुछ चैनल हमेशा देश-विरोधी तत्त्वों की पैरवी करते रहते हैं और आम जनता को ऐसे तथ्य दिखाते हैं कि वे यह समझ ही नहीं पाते कि सच्चाई क्या है। आम आदमी यही सोचता है कि टी.वी. वाले कोई गलत बात नहीं बताते। अवश्य ही ऐसे चैनलों को विदेशों से बड़ी मात्रा में देश में अराजकता फैलाने के लिए बड़े-बड़े चंदे मिलते हैं, ताकि देश प्रगति न कर सके। हमें ऐसे चैनलों का बहिष्कार करना चाहिए, भूले से भी इनका मुख नहीं देखना चाहिए।